b"\n_START_ARTICLE_\nCan Tarrida (Vilassar de Dalt)\n_START_SECTION_\nDescripci\xc3\xb3\n_START_PARAGRAPH_\nEdifici civil, es tracta d'una casa amb planta lleugerament rectangular que s'aixeca, pr\xc3\xa0cticament, en forma de cub._NEWLINE_El conjunt est\xc3\xa0 format per una planta baixa, dos pisos i un terrat transitable, al mig de la qual sobresurt una torre llanterna._NEWLINE_S'hi accedeix per una avinguda flanquejada, a la banda esquerra, per un gran mur i unes torres circulars de ma\xc3\xa7oneria, que permeten superar els desnivells del terreny._NEWLINE_Els elements arquitect\xc3\xb2nics s\xc3\xb3n bastant heterogenis: alguns d'ells s\xc3\xb3n de tipus neog\xc3\xb2tic, com la s\xc3\xa8rie de finestres del pis superior; d'altres s\xc3\xb3n d'estil m\xc3\xa9s neocl\xc3\xa0ssic, com l'ornamentaci\xc3\xb3 de les altres finestres; i uns tercers s\xc3\xb3n de tipus modernista, com les l\xc3\xadnies sinuoses del petit mur de tancament del terrat. Fins i tot, es podria dir que hi ha elements que donen un cert aire afrancesat al conjunt, com la mansarda recoberta amb pissarra que forma la base de la torre llanterna central._NEWLINE_Sobre la fa\xc3\xa7ana destaca un mirador o bo\xc3\xadnder.\n_START_SECTION_\nHist\xc3\xb2ria\n_START_PARAGRAPH_\nL'actual construcci\xc3\xb3 s'aixeca sobre una casa antiga: la primera reforma important fou realitzada l'any 1905-10, i despr\xc3\xa9s, el 1927-29._NEWLINE_L'actual construcci\xc3\xb3 fou manada realitzar per Enric Tarrida."